stanford-oval/wikipedia huggingface dataset:
Albacore-luokka (hävittäjä)

| Albacore-luokka |
| --- | --- |

Tekniset tiedot
Uppouma:  440 t (standardi) 550 t (kuormattu)
Pituus:  65,7 m (pp)
Leveys:  6,4 m
Syväys:  2,1 m
Koneteho:  7 000 shp
Nopeus:  30 solmua (suunniteltu)
Miehistöä:  64
Aseistus
Meritorjunta:  3 × QF 12 naulan 12 cwt -laivatykkiä 2 × 18" torpedoputkea
Albacore-luokka oli Britannian kuninkaallisen laivaston torpedovenehävittäjäluokka (engl. torpedo boat destroyer, TBD). Luokka oli Palmers Shipbuilding and Iron Companyn ilman tilausta valmistama. Amiraliteetti lunasti alukset laivastolle maaliskuussa 1909 korvaamaan tuhoutuneet HMS Leen ja HMS Tigerin. Ne luokiteltiin voimakkaammasta aseistuksestaan huolimatta B-luokkaan lokakuussa 1913.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Albacore | Palmers Shipbuilding and Iron Company, Jarrow | syyskuu 1905 | 19. syyskuuta 1906 | 1907 | myyty romutettavaksi 1918 |
| HMS Bonetta | Palmers | syyskuu 1905 | 14. tammikuuta 1907 | 1907 | myyty romutettavaksi 1920 |
Radek Kučeřík

| Radek Kučeřík |
| --- | --- |
 Radek Kučeřík Euro Hockey Challengen ottelussa huhtikuussa 2023.
Henkilötiedot
Syntynyt: 21. joulukuuta 2001 (ikä 22) Kyjov, Tšekki
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  97 kg
Seura
Seura:  Ässät
Sarja:  SM-liiga
Pelinumero:  21
Pelaajaura
Pääsarjaura:  2018–
Aik. seurat:  HC Kometa Brno (ČEL) HC Přerov (Tšekki I)
Radek Kučeřík (s. 21. joulukuuta 2001 Kyjov) on tšekkiläinen jääkiekkoilija, joka pelaa SM-liigajoukkue Ässissä. Hän on pelipaikaltaan puolustaja ja hän laukoo vasemmalta.
Kučeřík on pelannut viisi kautta Tšekin pääsarjassa HC Kometa Brnossa, jossa hän pelasi ensimmäistä kertaa kaudella 2018–2019. Kaudella 2019–2020 hän pelasi Kanadan junioriliiga WHL:ssä Saskatoon Bladesissa. Kaudeksi 2024–2025 Kučeřík siirtyi SM-liigajoukkue Ässiin.
Maajoukkuetasolla Kučeřík on pelannut Tšekin maajoukkueessa Euro Hockey Tourilla ja kaksissa nuorten maailmanmestaruuskilpailuissa.
Ura > Seuraura

Kučeřík on SHKM Hodonínin kasvatti. Hän siirtyi 13-vuotiaana HC Kometa Brnon U16-joukkueeseen kaudeksi 2015–2016. Kaudella 2016–2017 Kučeřík oli joukkueen tehokkain puolustaja tehoilla 8+18=26. Kaudella 2017–2018 hän oli Kometan U18-joukkueen tehokkain puolustaja tehoilla 3+16=19. Kučeřík pelasi osan kaudestaan myös seuran U20-joukkueessa, jossa hän voitti Tŝekin-mestaruuden.
Kaudella 2018–2019 Kučeřík toimi Kometa Brnon U20-joukkueen kapteenina. Hän debytoi samalla kaudella myös miesten peleissä. Kučeřík sai tililleen ensimmäisen pääsarjaottelunsa Kometan Extraliga-joukkueessa vain 16-vuotiaana Mestarien liigan toisella kierroksella 2. syyskuuta 2018 vieraissa saksalaista Eisbären Berliniä vastaan. Hänet merkittiin Kometan nelospuolustajapariin Daniel Kowalczykin viereen. Kučeřík jäi kuitenkin ilman peliaikaa. Extraligassa hän debytoi 30. lokakuuta 2018 vieraissa HC Plzeňia vastaan. Kučeřík merkittiin Kometan seitsemänneksi puolustajaksi. Hän sai ottelussa jääaikaa 1.18 minuuttia. Kučeřík sai kauden aikana tililleen kaksi runkosarjaottelua ja kolme CHL-ottelua ilman tehopisteitä. Hän pelasi miesten pelejä myös kaksi ottelua lainalla Tšekin toiseksi korkeimmalla sarjatasolla 1. česká hokejová ligan SK Horácká Slavia Třebíčissä.
WHL-joukkue Saskatoon Blades varasi Kučeříkin 115. pelaajana CHL:n varaustilaisuudessa 2019. Hän siirtyi joukkueeseen kaudeksi 2019–2020. Elokuussa 2020 Blades lainasi Kučeříkin kotimaahansa 1. ligan HC Přeroviin, kun WHL-kauden aloitus oli jäissä koronavirusrajoitusten vuoksi. Hän pelasi siellä 14 ottelua, kunnes tammikuussa 2021 Kučeřík palasi loppukaudeksi 2020–2021 sarjatasoa ylemmäs Kometa Brnon Extraliga-joukkueeseen. Hän pelasi siellä 21 runkosarjaottelua tehden kaksi syöttöpistettä ja yhdeksän pudotuspeliottelua ilman tehopisteitä. Helmikuussa Kučeřík teki seuran kanssa kaksivuotisen jatkosopimuksen.
Kučeřík teki Kometa Brnossa Extraliga-uransa avausmaalin kauden 2021–2022 toisella kierroksella 12. syyskuuta 2021 Berani Zlíniä vastaan. Kaikkiaan hän pelasi ensimmäisen kokonaisen Extraliga-kautensa aikana 56 runkosarjaottelua tehopistein 3+7=10 ja viisi pudotuspeliottelua ilman tehopisteitä. Kaudella 2022–2023 Kučerík oli tehoilla 1+14=15 Kometan tehokkain puolustaja Tomáš Kundrátekin kanssa. Hän voitti myös joukkueen sisäisen tehotilaston lukemalla +10.
Kaudeksi 2024–2025 Kučeřík siirtyi vuoden mittaisella sopimuksella SM-liigajoukkue Porin Ässiin.
Ura > Maajoukkueura

Kučeřík pelasi alle 20-vuotiaiden MM-kilpailuissa vuosina 2020 ja 2021, joista jälkimmäisessä turnauksessa hän toimi Tšekin varakapteenina. Valmentajat valitsivat Kučeříkin joukkueensa turnauksen yhdeksi kolmesta parhaasta pelaajasta. Hän pelasi myös alle 18-vuotiaiden MM-kilpailuissa vuonna 2019. Kučeřík pelasi myös World U-17 Hockey Challengessa vuonna 2017, jolloin hän voitti pronssia. Yhteensä Kučeřík on pelannut 19 nuorten ja 62 poikien maaottelua.
Tšekin A-maajoukkueessa Kučeřík on pelannut 11 ottelua ilman tehopisteitä. Hän teki A-maajoukkuedebyyttinsä Euro Hockey Challengessa 6. huhtikuuta 2022 Znojmossa Itävaltaa vastaan. Kučeřík merkittiin Tšekin nelospuolustajapariin Tomáš Bartejsin viereen. Hänelle merkittiin ottelusta teholukema +1.
Alexandra Eala

| Alexandra Eala |
| --- | --- |
 Eala vuonna 2022
Henkilötiedot
Syntynyt: 23. toukokuuta 2005 (ikä 19) Quezon City, Filippiinit
Kansalaisuus:   Filippiinit
Tennispelaaja
Pituus:  175 cm
Kätisyys:  vasen
Palkintorahat:  357 784 USD
Kaksinpeli
Paras sijoitus:  624. (31.5.2021)
Voitot/tappiot:  142–82
Nelinpeli
Paras sijoitus:  192  (12. elokuuta 2024)
Voitot/tappiot:  37–28
Aiheesta muualla
WTA
Alexandra Eala (s. 23. toukokuuta 2005 Quezon City) on filippiiniläinen tennispelaaja. Hän on sijoittunut WTA-maailmanlistalla kaksinpelissä parhaimmillaan sijalle 624 toukokuussa 2021.
Vuonna 2020 Eala voitti junioreissa Australian avointen nelinpelin indonesialaisen Priska Madelyn Nugrohon kanssa ja eteni Ranskan avointen kaksinpelissä välieriin. Vuonna 2021 hän voitti Ranskan avointen tyttöjen kaksinpelin venäläisen Oksana Selehmetjevan kanssa. Hän on ollut junioreiden maailmanlistalla parhaimmillaan toisella sijalla.
Eala pelasi ammattilaistason turnauksessa ensimmäisen kerran Monastirissa, Tunisiassa maaliskuussa 2020, missä hän eteni ITF-turnauksessa toiselle kierrokselle. Hän saavutti ensimmäisen ITF-turnausvoittonsa Manacorissa tammikuussa 2021 voitettuaan loppuottelussa Yvonne Cavalle-Reimersin. Maaliskuussa Eala sai villin kortin Miami Openin karsintoihin, missä hävisi maailmanlistan sijalla 104 olleelle Viktória Kužmoválle luvuin 6–4, 4–6, 2–6.
Huhtikuussa 2021 Eala osallistui W60-ITF-turnaukseen Bellinzonassa, missä hän eteni kolmannelle kierrokselle.
Afrikanportugali

Afrikanportugalin levinneisyys
Afrikanportugaliksi (port. Português Africano) kutsutaan Afrikassa puhuttavia portugalin kielen murteita. Kieli levisi siirtomaa-aikana Portugalin alusmaihin, ja siitä on kehittynyt murteiden lisäksi myös ns. kreolikieliä. Portugali on Afrikassa virallinen kieli Angolassa, Guinea-Bissaussa, Kap Verdessä, Mosambikissa, Päiväntasaajan Guineassa ja São Tomé ja Príncipellä. Se on myös yksi Afrikan unionin virallisista kielistä. Viime aikoinamilloin? portugali on kohdannut Afrikassa painetta ranskan ja englannin taholta ja kilpailee puhujista näiden kanssaselvennä.
Sekä alkuperältään afrikkalaisten että alusmaihin siirtyneiden valkoisten jälkeläisten muuttoliike Portugaliin ja Brasiliaan on levittänyt myös näiden alueiden kielimuotoihin piirteitä afrikanportugalista.
Aiheesta muualla

Essee afrikanportugalista ja kreolimuunnelmista (portugaliksi)
Afrikanparatiisimonarkki

| Afrikanparatiisimonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Paratiisimonarkit Terpsiphone
Laji::  viridis
Kaksiosainen nimi
 Terpsiphone viridis  (Müller, 1776) 
Katso myös
   Afrikanparatiisimonarkki Wikispeciesissä   Afrikanparatiisimonarkki Commonsissa 
Infobox OKNimi-testi OKIUCN-testi OK: 
Äänitiedostojen kuunteluohjeet
Terpsiphone viridis
Afrikanparatiisimonarkki (Terpsiphone viridis) on monarkkien heimoon kuuluva varpuslintu.
Levinneisyys

Afrikanparatiisimonarkkia tavataan laajalla alueella Saharan eteläpuolisessa Afrikassa sekä Arabian niemimaalla. Lajin kannankehitys on vakaa, ja se on luokiteltu elinvoimaiseksi.
Alaskansara

| Alaskansara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  stylosa
Kaksiosainen nimi
 Carex stylosa  C.A.Mey. 
Katso myös
   Alaskansara Wikispeciesissä   Alaskansara Commonsissa 
Infobox OKNimi-testi OKIUCN-testi OK: 
Alaskansara (Carex stylosa) on monivuotinen saralaji, joka kasvaa Pohjoisen jäämeren ja Tyynenmeren pohjoisosan alueella.
Ulkonäkö

Alaskansara kasvaa mätästävästi, 20–40 senttimetriä korkeaksi. Tyvitupet ovat ruskehtavat. Lehdet ovat 2–3 millimetriä leveät. Kukinnossa ylimpänä kasvaa yksittäinen hedetähkä, ja sen alla on kahdesta kolmeen emitähkää. Tähkät ovat 8–15 mm pitkiä, ja alimman tähkän tukilehti on kukinnon pituinen. Tähkäsuomut ovat noin 2 mm pitkät, tummanruskeat ja tylpät. Pullakot ovat 3 mm pitkät, kypsänä kellanruskeat ja nystyiset. Pullakoiden suuodat ovat lyhyitä.
Levinneisyys

Alaskansaraa esiintyy sirkumpolaarisesti (pohjoisnapaa ympäröiden) Jäämeren alueella. Erityisesti se kasvaa kuitenkin Alaskan etelärannikolla. Levinneisyysalueeseen kuuluvat Alaska ja Aleutit, Kanadan rannikot, Grönlanti ja itäinen Siperia. 1930-luvulla laji on löydetty yhdestä paikasta Pohjois-Norjassa.
Alex Ribeiro

| Alex Ribeiro |
| --- | --- |

Henkilötiedot
Koko nimi:  Alex Dias Ribeiro
Kansalaisuus:   Brasilia
Formula 1 -ura
Aktiivivuodet:  1976–1977, 1979
Talli(t):  Hesketh, March, Fittipaldi
Kilpailuja:  20 (10 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Yhdysvaltain GP 1976
Viimeinen kilpailu:  Yhdysvaltain GP 1979
Alex Dias Ribeiro (s. 7. marraskuuta 1948 Belo Horizonte, Brasilia) on entinen brasilialainen kilpa-autoilija ja Formula 1 -kuljettaja. Hän osallistui 20 F1-osakilpailuun kausina 1976–1977 ja 1979 saavuttamatta ainuttakaan MM-pistettä. Ribeiro ajoi Hesketh-, March-, Fittipaldi-talleissa. Ribeiro onnistui ajamaan kaudella 1977 kahdesti kahdeksanneksi.Ribeiro ajoi kuudesti maaliin.
Alaskanlupiini

| Alaskanlupiini |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Lupiinit Lupinus
Laji::  nootkatensis
Kaksiosainen nimi
 Lupinus nootkatensis  Donn ex Sims 
Katso myös
   Alaskanlupiini Wikispeciesissä   Alaskanlupiini Commonsissa 
Infobox OKNimi-testi OKIUCN-testi OK: 
Alaskanlupiini (Lupinus nootkatensis) on monivuotinen pohjoisamerikkalainen hernekasvilaji.
Ulkonäkö

Alaskanlupiini on monivuotinen ruoho, joka kasvaa 40–80 senttimetriä korkeaksi. Lehdet ovat pitkäruotiset, niissä on kuudesta kahdeksaan tylppäkärkistä sormilehdykkää. Varsi ja lehdyköiden alapinta ovat karvaiset. Kukinto on lupiinimainen latvaterttu. Kukan teriö on sininen, paitsi purjeen (ylimmän terälehden) keskiosa on valkoinen. Hedelmänä on kolme senttimetriä pitkä palko, jossa on neljästä kuuteen siementä. Alaskanlupiini risteytyy helposti komealupiinin (Lupinus polyphyllus) kanssa.
Levinneisyys

Alaskanlupiini esiintyy alkuperäisenä Pohjois-Amerikassa: Alaskassa, Kanadan Yukonissa ja Brittiläisessä Kolumbiassa. Se kasvaa soramailla ja joutoalueilla.
Viljelykasvina alaskanlupiini on villiintynyt Islannissa, Norjassa ja Ruotsissa. Myös Suomesta on monia viljelykarkulaishavaintoja 2010-luvulta alkaen, varsinkin pohjoisosasta.
Alba de Céspedes

| Alba de Céspedes |
| --- | --- |
 Alba de Céspedes 1952.
Henkilötiedot
Syntynyt: 1911 Rooma, Italia
Kuollut: 1997 (85–86 vuotta) Pariisi, Ranska
Kansalaisuus:  Italia
Ammatti:  kirjailija
Kirjailija
Äidinkieli: italia
Tuotannon kieli: italia, ranska
Aiheesta muualla
Löydä lisää kirjailijoitaKirjallisuuden teemasivulta
Alba de Céspedes (1911 Rooma, Italia – 1997 Pariisi, Ranska) oli kuubalaistaustainen italialainen kirjailija, joka kirjoitti myös ranskaksi. Hän työskenteli myös toimittajana. Hänen romaaniensa teemana on naisen asema. Läpimurtoromaani oli Ylioppilaskoti (1938).
Suomennetut teokset

Ylioppilaskoti: romaani (Nessuno torna indietro), suom. Toini Kaukonen, Helsinki: Otava 1943. Sarja: Uusia valioromaaneja, 8.
Kielletty päiväkirja: romaani (Quaderno proibito); suom. Anna Louhivuori, Helsinki: Otava 1956. Sarja: Otavan kirjakerho, 1956, 6
Naisen kannalta (Dalla parte di lei); suom. Sirkku Buldrini, Karisto 1957
Aiheesta muualla

Kuvia tai muita tiedostoja aiheesta Alba de Céspedes Wikimedia Commonsissa
Alex Rider & Stormbreaker (elokuva)

| Alex Rider & Stormbreaker> Stormbreaker |
| --- | --- |

Ohjaaja:  Geoffrey Sax
Käsikirjoittaja:  Anthony Horowitz
Tuottaja:  Marc Samuelson Peter Samuelson Steve Christian
Säveltäjä:  Alan Parker
Pääosat:   Alex Pettyfer  Mickey Rourke  Alicia Silverstone  Bill Nighy  Sophie Okonedo  Damian Lewis  Missi Pyle  Stephen Fry  Sarah Bolger  Andy Serkis  Ashley Walters  Ewan McGregor 
Valmistustiedot
Valmistusmaa:  Saksa, Yhdysvallat, Yhdistynyt kuningaskunta
Tuotantoyhtiö:  The Weinstein Company Moving Picture Company Isle of Man Film Samuelson Productions
Levittäjä:  Medusa Film Netflix
Ensi-ilta:  2006
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Alex Rider & Stormbreaker (televisioesityksessä alkuperäisnimellä Stormbreaker) on vuonna 2006 ensi-iltansa saanut Geoffrey Saxin ohjaama elokuva. Se perustuu Anthony Horowitzin teinivakooja Alex Riderista kertovan nuortenromaanisarjan samannimiseen ensimmäiseen kirjaan.
Ajuekoira

Ajuekoira on koirarotu jota käytetään metsästykseen useamman yksilön ryhmänä. Yleensä metsästyskoirat toimivat yksittäin tai pareittain. Ajuekoirarotuja ovat esimerkiksi beagle-harrier, englanninkettukoira, myös yksin ajava amerikankettukoira, beagle. Ajuekoiran on oltava luonteeltaan yhteistyökykyinen, se ei saa olla mustasukkainen omastaan.
Ratkaisun hetket

| Ratkaisun hetket> Executive Decision |
| --- | --- |

Ohjaaja:  Stuart Baird
Käsikirjoittaja:  Jim Thomas, John Thomas
Tuottaja:  Joel Silver Jim Thomas John Thomas
Säveltäjä:  Jerry Goldsmith
Kuvaaja:  Alex Thomson
Leikkaaja:  Stuart Baird Derek Brechin Dallas Puett Kevin Stitt Frank J. Urioste
Pääosat:  Kurt Russell
Valmistustiedot
Valmistusmaa:   Yhdysvallat
Tuotantoyhtiö:  Warner Bros., Silver Pictures
Levittäjä:  Warner Bros. Netflix
Ensi-ilta:   15. maaliskuuta 1996  10. toukokuuta 1996
Kesto:  127 min
Alkuperäiskieli:  englanti
Budjetti:  60 000 000 dollaria
Tuotto:  121 969 216 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Ratkaisun hetket (engl. Executive Decision) on yhdysvaltalainen, vuonna 1996 ensi-iltansa saanut toimintaelokuva. Elokuvan on ohjannut Stuart Baird ja käsikirjoittanut Jim Thomas yhdessä John Thomasin kanssa. Pääosassa esiintyvät Kurt Russell ja Halle Berry.
Juoni

Terroristit kaappaavat 747-lentokoneen, jossa on 400 matkustajaa. Kansainvälisen terrorismin asiantuntija David Grant (Kurt Russell) uskoo, että kaapparit aikovat räjäyttää hermokaasupommin Washingtonin yläpuolella. Uhreja tulisi miljoonittain. Kommandot lähetetään kaappaamaan kone takaisin terroristeilta.
Rooleissa

| 0 | 1 | 2 |
| --- | --- | --- |
|  Kurt Russell  | … |  David Grant   |
|  Steven Seagal  | … |  everstiluutnantti Austin Travis   |
|  Halle Berry  | … |  Jean, lentoemäntä   |
|  John Leguizamo  | … |  kapteeni Rat   |
|  Oliver Platt  | … |  Dennis Cahill   |
|  Joe Morton  | … |  kersantti 'Cappy' Matheny   |
|  B. D. Wong  | … |  kersantti Louie   |
|  Len Cariou  | … |  puolustusministeri Charles White   |
|  Whip Hubley  | … |  kersantti Baker   |
|  Andreas Katsulas  | … |  El Sayed Jaffa   |
|  David Suchet  | … |   Lentokonekaappari   |
Palkinnot > Voitetut

Blockbuster Entertainment
1997 Suosikkinäyttelijä – seikkailu/draama: Kurt Russell
1997 Suosikkinaisnäyttelijä – seikkailu/draama: Halle Berry
Palkinnot > Ehdokkuudet

NCLR Bravo
1996 Erinomainen näyttelijä kokoillanelokuvassa: John Leguizamo
Razzie-palkinto
1997 Huonoin sivuosa: Steven Seagal
Aiheesta muualla

Leffatykin arvostelu elokuvasta (Arkistoitu – Internet Archive)
Protectobot

Protectobotit ovat kuvitteellinen Transformers-alaryhmä, jotka ovat Autobottien puolella Generation 1:ssä. He ovat erikoistuneet suojelu- ja pelastustehtäviin ja he muuttuvat hälytysajoneuvoiksi. Siihen kuuluu viisi Autobotia: Hot Spot, First Aid, Streetwise, Groove ja Blades.
Protectobotit > Hot Spot

Protectobottien johtaja. Hän haluaa aina olla mukana toiminnassa ja se tekeekin hänestä tehokkaan johtajan. Muuntuu paloautoksi. Motto: Ruoste ei koskaan nuku, enkä minäkään.
Protectobotit > First Aid

Nimensä mukaisesti hänen tehtävänsä on toimia lääkärinä. Muuntuu ambulanssiksi. Motto: Gramma huoltoa vastaa kilogrammaa hoitoa.
Protectobotit > Streetwise

Streetwise toimii hyvin tutkijana ja soturina. Muuntuu poliisiautoksi. Motto: Täytyy tietää missä on ennen kuin voi tietää mitä tehdä.
Protectobotit > Groove

Tiedustelu on hänen erikoisalaansa. Muuntuu poliisimoottoripyöräksi. Motto: Sota on aina ongelma, ei koskaan ratkaisu.
Protectobotit > Blades

Blades on ilmataistelija. Hän ei erikoisemmin pidä sodasta, mutta ei kuitenkaan kieltäydy taistelusta. Muuttuu pelastushelikopteriksi. Motto: Sota on likaista peliä - ja minä olen likainen pelaaja!
Protectobotit > Defensor

Jättirobotti, joksi protectobotit voivat yhdistyä. Erittäin vahva soturi, joka on myös Optimus Primen suosiossa. Prototyyppi-Defensorin aseistukseen kuului miekka, mutta se jätettiin pois lopullisesta versiosta testiyleisöjen kutsuttua miekkaa "naurettavaksi".
Aiheesta muualla

Lisätietoa Protectoboteista TFWIKI.Netissä, Transformers-aiheisesta wikiassa
Transformers
Ajuri (Pinokkio)

Ajuri (engl. The Coachman) on Carlo Collodin vuoden 1883 Pinokkio-romaanissa esiintyvä kuvitteellinen hahmo.
Ajuri esiintyy romaanin kappaleessa XXXI, jossa häntä kutsutaan myös nimellä The Little Man (it. L'Omino). Ajurilla on punaiset vaatteet, mustat housut ja hattu ja hän ajaa 24 aasin vetämää vaunua. Romaanissa hän ottaa Pinokkion ja tämän ystävän Candlewickin vaunuunsa kyytiin, mutta Pinokkio joutuu istumaan aasin selkään vaunun ollessa aivan täynnä, ja myöhemmin ajuri puree yhdeltä aasilta puolet korvasta irti tämän heitettyä Pinokkion pois selästään. Myöhemmin paljastuu, että aasit ovat oikeasti ihmisiä, ja Ajuri vie kyydissään olevat lapset Huvitusten saarelle, missä he muuttuvat oikeiksi aaseiksi. Myöhemmin Ajuri vierailee Pinokkion ja Candlewickin luona, jotka ovat muuttuneet aaseiksi ja myy Pinokkion sirkukseen ja Caldlewickin maanviljelijälle tienaten isot rahat.
Disneyn vuoden 1940 Pinokkio-elokuvassa Ajurilla on kaksi apulaista, Rehti Repo (Honest John) ja Kimi Keppostin (Gideon), joiden avulla hän sieppaa lapsia ja houkuttelee heidät Huvitusten saarelle. Ajuri vie lapset, Pinokkion mukaan lukien, saarelle veneellä ja rohkaisee lapsia käyttäytymään saarella kuin aasit, mikä lopulta johtaa siihen, että lapset oikeasti muuttuivat aaseiksi. Ajurilla on saarella muita apulaisia, jotka vangitsevat aaseiksi muuttuneet lapset häkkeihin Ajurin tarkistettaviksi. Ajuri hiljentää huutavat lapset ruoskallaan ja sanoi aaseiksi muuttuneille lapsille, että he ovat nyt saaneet hauskanpitonsa ja joutuvat maksamaan siitä. Kun lapset ovat täysin menettäneet puhekykynsä, Ajuri myy heidät eteenpäin suolakaivoksille ja sirkuksiin. Pinokkio onnistuu pakenemaan saarelta puoliksi aasiksi muuttuneena. Ajurin kohtalo ei ole tiedossa, ja hän on ainoa tunnettu Disneyn pahis, joka elokuvassa selvisi teoistaan ilman rangaistusta.
Ajuri esiintyy myös vuoden 1972 Pinokkion seikkailut -animaatioelokuvassa, jossa hän ei ole yhtä paha kuin romaanissa. Vuoden 1992 elokuvassa Ajuri on yhtä paha kuin Disneyn elokuvaversiossa. Vuoden 1996 elokuvassa Pinokkio huijaa Ajurin putoamaan kirottuun vesialtaaseen, ja hän muuttuu merihirviöksi, joka ui pois merelle. Saman vuoden samannimisessä videopelissä Pinokkio taistellessaan Ajuria vastaan saa hänet putoamaan jyrkänteeltä alas.
Ajuri esiintyi myös Mikin klubi -sarjan jaksossa ”Mickey vs. Shelby”. Romaanissa Descendants: Isle of the Lost paljastetaan, että Ajuri on vihdoinkin saanut rangaistuksen teoistaan, kun hänet pakotettiin vuoden aikana etsimään kaikki aaseiksi muuttamansa lapset ja palauttamaan heidät normaaleiksi, minkä jälkeen Ajuri karkotettiin Isle of the Lostille. Ajuri ylläpitää saarella taksiyritystä, kuljettaen asukkaita paikasta toiseen oikeiden aasien vetämillä vaunuilla.
99942 Apophis

| 99942 Apophis |
| --- | --- |
 2004 MN4 
 Apophis on kuvan keskellä vasemmalle (suhteessa tähtiin) liikkuva harmaa piste
Löytäminen
Löytäjät:  R. A. Tucker, D. J. Tholen, F. Bernardi
Löytöaika:  19. kesäkuuta 2004
Kiertoradan ominaisuudet
Keskietäisyys Auringosta:  0,92 AU
Pienin etäisyys Auringosta:  0,75 AU
Suurin etäisyys Auringosta:  1,10 AU
Eksentrisyys:  0,191
Kiertoaika Auringon ympäri:  324 päivää 0,89 vuotta
Inklinaatio:  3,33°
Fyysiset ominaisuudet
Läpimitta:  0,32 km
Pyörähdysaika:  30,4 h
Absoluuttinen kirkkaus:  19,7
Albedo:  0,33
Asteroidiluokka:  Sq
Mahdollinen rata Maan ohituksessa vuonna 2029. Valkoinen palkki osoittaa ohituskohdan epätarkkuutta.
99942 Apophis eli 2004 MN4 on R. A. Tuckerin, D. J. Tholenin ja F. Bernardin vuonna 2004 löytämä, arviolta 320-metrinen Maan lähelle tuleva asteroidi. Ensimmäisten havaintojen perusteella sille laskettiin noin 2,7 prosentin todennäköisyys osua Maahan vuonna 2029. Myöhemmät havainnot pienensivät todennäköisyyttä. Apophisin pelättiin kuitenkin voivan osua noin 900 metrin kokoiseen painovoimareikään , jolloin se joutuisi Maan kanssa vuonna 2036 törmäykseen johtavalle kiertoradalle. Tämän takia asteroidi sai arvon 1 Torinon asteikolla.
Lisähavaintojen pohjalta tehtyjen laskelmien mukaan asteroidi ei kuitenkaan osu painovoimareikään, ja vuoden 2036 törmäyksen todennäköisyys on noin 1:45 000, joten asteroidin Torino-luokitus laskettiin elokuussa 2006 nollaan. Toinen mahdollinen törmäysajankohta olisi vuonna 2037, mutta silloin törmäyksen todennäköisyys on alle 1:12 300 000.